I takt med at færre danskere lader sig teste, vokser mørketallet over smittede i Danmark. Derfor bliver det daglige antal smittede også en dårligere markør for, hvor stor smitten reelt er lige nu. Rigtig mange danskere bruger hjemmetests, hvor resultaterne ikke indgår i de officielle smittetal. Så især smittetallet og positivprocenten skal læses med forbehold.
Indlæggelses- og dødstal giver i skrivende stund et mere stabilt billede af epidemiens omfang.
Desuden er Statens Serum Institut begyndt at offentliggøre opgørelser over mængden af coronavirus i spildevandsprøver. Desværre offentliggøres de kun som billeder i pdf-filer. Vi arbejder på at kunne vise de tal på denne side.